**შავი ზღვის საერთაშორისო უნივერსიტეტის**

# **სამეცნიერო ჟურნალების სტატიებისთვის დადგენილი მოთხოვნები და მათი წარმოდგენის წესი**

ქ. თბილისი

2024

**მუხლი 1.** წინამდებარე წესი განსაზღვრავს შავი ზღვის საერთაშორისო უნივერსიტეტში არსებული ***სამეცნიერო ჟურნალების სტატიებისთვის დადგენილ მოთხოვნებს და მათი წარმოდგენის პროცედურებს.***

**მუხლი 2. სამეცნიერო ჟურნალების სტატიებისთვის დადგენილი მოთხოვნები და მათი წარმოდგენის წესი თანამედროვე სამართლის ჟურნალისთვის**

1. საავტორო განაცხადი და გამოსაქვეყნებელი სტატია მიიღება ელექტრონული ფოსტით შემდეგ მისამართზე: [journal.law@ibsu.edu.ge](mailto:journal.law@ibsu.edu.ge)

2. სტატია წარმოდგენილი უნდა იყოს MS Word-ის ფორმატში, შესრულებისას გამოიყენება Sylfaen-ის ფონტი (ქართულენოვან ტექსტზე), Times New Roman (ინგლისურენოვან ტექსტზე);

3. სტატიის მოცულობამ არ უნდა გადააჭარბოს 20 გვერდს; შრიფტის ზომა ძირითადი ტექსტისთვის – 11 სმ და დაშორება – 1.0; კიდეების ზედა და ქვედა ზღვარი უნდა იყოს: 2.0 სმ, მარცხნივ და მარჯვნივ 2.0 სმ; სათაურები – გამოყოფილი Headings სისტემით, განსხვავებული ფონტით. თითოეულ სათაურს უნდა ჰქონდეს მინიჭებული შესაბამისი დონე. სათაურების ფორმატირება დონეების მიხედვით მოხდება რედაქტორის მიერ (ვიზუალური დამუშავება);[[1]](#footnote-1)

4. სამეცნიერო სტატია შესრულებული უნდა იყოს ქართულ და ინგლისურ ენებზე (ამერიკული ან ბრიტანული სტანდარტით). სტანდარტების შერევა არ შეიძლება.

5. დაუშვებელია ჟურნალში გამოსაქვეყნებელ სტატიებში პლაგიატი. ავტორმა უნდა უზრუნველყოს ნაშრომში მოცემული ინფორმაციის წყაროს ზუსტი და სწორი მითითება.

6. **სტატია უნდა მოიცავდეს:**

6.1**. ავტორის ვინაობას** (სახელი და გვარი, აკადემიური ხარისხი, თანამდებობა. განაცხადში ეთითება სრული საფოსტო მისამართი, ქვეყანა, ელექტრონული ფოსტა და ტელეფონის ნომერი;

6.2. **სათაურს** (სათაური წარმოდგენილი უნდა იყოს გამუქებული ფონტით);

6.3**. აბსტრაქტს** (მოიცავს მოკლე ინფორმაციას (200-300 სიტყვა) სტატიის შინაარსის შესახებ (ქართულ და ინგლისურ ენებზე);

6.4. **საკვანძო სიტყვებს** (Key words): 4-6 სიტყვა, რომელიც მაქსიმალურად ასახავს სტატიის შინაარსს;

6.5**. შესავალს** (მოიცავს სტატიის აქტუალობას);

6.6 **. ძირითად ტექსტს;**

6.7**. დასკვნას** (მოიცავს მიგნებებს, შესაძლო რეკომენდაციებსა და სამომავლო პერსპექტივებს), (სქოლიოს მიზნებისათვის გამოიყენება sylfaen, შრიფტის ზომა – 9.)

6.8. **აბრევიატურები** (აკრონიმები), ძირითადი ტექსტის გაფორმებისა და ციტირების სტანდარტები.

6.9**. ციტირება:**

6.9.1**.** სასურველია, საყოველთაოდ მიღებული და გავრცელებული აკრონიმების გამოყენება (მაგ., ა.შ., ე.წ.). ზოგიერთ შემთხვევაში დაიშვება ასევე ნაკლებად ცნობილი აბრევიატურების გამოყენებაც (მაგ., სსკ – საქართველოს სამოქალაქო კოდექსი, შკ. – შრომის კოდექსი, ცესკო – ცენტრალური საარჩევნო კომისია და სხვა). პირველი გამოყენებისას აკრონიმი მიეთითება ფრჩხილებში სრული დასახელების შემდეგ;

6.9.2. ნორმატიული აქტის ციტირებისას მიეთითება აქტის სრული დასახელება, მიღების თარიღი, ნომერი და ვებ მისამართი საკანონმდებლო მაცნეს ოფიციალური ინტერნეტ საიტიდან (ქართული აქტის შემთხვევაში); უცხოური ნორმატიული აქტების შემთხვევაში, – შესაბამისი ვალიდური ინტერნეტ გვერდი (ოფიციალურ ვებგვერდი) ან ბეჭდური გამოცემის სრული მონაცემები წიგნისთვის, კრებულისთვის და ა.შ. მყარი პუბლიკაციის მითითების წინამდებარე სტანდარტების დაცვით.

6.9.3. გვარები (სახელთან ან ინიციალთან ერთად საჭიროებისას) და ლათინური ტერმინოლოგია ტექსტში წარმოდგენილი უნდა იყოს დახრილი (Italic) სახით; ეს წესი მოქმედებს როგორც ქართული, ისე ინგლისური ტექსტისათვის. უცხოენოვანი სხვა ჩანართები ძირითად (ქართულ) ტექსტში კეთდება დახრის გარეშე. უცხოური ტერმინები და გამოთქმები უნდა გადმოიცეს სქოლიოში, თუ სტატიის უშუალო მიზანი არ არის ტერმინის წარმოშობის დადგენა.

6.9.4. სათანადოა მითითება, თუ ციტატა მოიყვანება ბრჭყალებში და სქოლიო ფორმდება ქვემოთ მოცემული წესების მიხედვით. პერიფრაზის ან ცალკეული აზრის ფორმირების წყაროს მითითებისას გამოიყენება შესაბამისი სიტყვა: „იხ.“ ან „შეად.“. „შეადარე“ მაშინ გამოიყენება, როდესაც ავტორს სჭირდება განსხვავებულ აზრზე მითითება.

6.9.5. ძირითად ტექსტში დასაშვებია მხოლოდ სტატიის სათაურთან უშუალო კავშირში მყოფი ან ასახული მიზნის მისაღწევად აუცილებელი ინფორმაციისა თუ ანალიზის მითითება. დამატებითი ინფორმაცია შესაძლებელია, მიეთითოს სქოლიოში.

6.9.6.ქართული ტექსტისათვის უნდა გამოვიყენოთ „ქვედა“ და „ზედა“ („...“) ბრჭყალები, უცხოენოვანი ტექსტისთვის “ზედა“ (“...”) ბრჭყალები;

6.9.7ციტირებული ტექსტის ბოლოს სასვენი ნიშნები – წერტილი, ორწერტილი, წერტილ-მძიმე, კითხვისა და ძახილის ნიშნები დაისმის ბრჭყალის წინ, როდესაც ისინი ასრულებენ წინადადებას და ბრჭყალის შემდეგ, კონტექსტის მიხედვით, თუ ეს ბრჭყალი ეკუთვნის ცალკეულ სიტყვას ან ფრაზას;

6.9.8. როდესაც სიტყვასთან ერთდროულად თავს იყრის ბრჭყალი, სასვენი ნიშანი და სქოლიოს ნიშანი, უნდა დავიცვათ შემდეგი თანმიმდევრობა: 1. ბრჭყალი, 2. სასვენი ნიშანი, 3. სქოლიოს ნიშანი (თუ სქოლიო არ ეკუთვნის ბრჭყალის შიგნით რომელიმე ტერმინს); ციტირებული ტექსტის (წინადადების) ბოლოს კი: 1. სასვენი ნიშანი, 2. ბრჭყალი, 3. სქოლიოს ნიშანი. ერთად არ იწერება ორი ბრჭყალი. ფრჩხილების შემთხვევაში კი შეიძლება მათი განსხვავებული ნორმების გამოყენება.

6.10. **ლიტერატურული წყაროების გამოყენებისას აუცილებელია მიეთითოს:**

6.10.1. **წიგნისთვის** – **წიგნი:** [მთლიანი წიგნის მითითებისას] გვარი ინიციალი. [ინიციალი]., [გვარი] [ინიციალი.] [ინიციალი]. წიგნის სრული სათაური (უბრჭყალებოდ). [ნაწილი, ნაკვეთი, ტომი]. გამოცემის ადგილი: გამომცემლობა. წელი, გვერდების რაოდენობა. მაგ. 1. [Dixon](https://www.google.ge/search?tbo=p&tbm=bks&q=inauthor:%22Martin+Dixon%22) M. International Law. Oxford University Press, 2019, 393.

6.10.2. [ცალკეული გვერდების მითითებისას] გვარი ინიციალი. [ინიციალი]., [გვარი] [ინიციალი.] [ინიციალი]. წიგნის სრული სათაური (უბრჭყალებოდ). [ნაწილი, ნაკვეთი, ტომი]. გამოცემის ადგილი: გამომცემლობა. წელი, გვერდის დასაწყისი-დასასრული (გვ.-ს გარეშე). მაგ. 1. [Dixon](https://www.google.ge/search?tbo=p&tbm=bks&q=inauthor:%22Martin+Dixon%22) M. International Law. Oxford University Press, 2019, 45-123; მაგ. 2. ტურავა პ., ზოგადი ადმინისტრაციული სამართალი, მე-2 გამოც., გამომცემლობა „იურისტების სამყარო“, 2018, 24.

6.11. **კრებულის სტატიისთვის** – სტატიის ავტორის გვარი ინიციალი. [ინიციალი]., [გვარი] [ინიციალი.] [ინიციალი]. სტატიის სრული სათაური (უბრჭყალებოდ). კრებულის სახელწოდება (უბრჭყალებოდ), მითითებით, თუ ვისი რედაქციით გამოდის, [ნაწილი, ნაკვეთი, ტომი]. გამოცემის ადგილი, წელი, გვერდების რაოდენობა (გვ.-ს გარეშე). მაგ. 1. თოდუა ნ., სისხლის სამართლის კანონმდებლობის ლიბერალიზაციის ზოგიერთი ასპექტი. მზია ლეკვეიშვილი 85. საიუბილეო კრებული. ივანიძე მ. რედ., გამომცემლობა „იურისტების სამყარო“, თბ., 2014, 72-87; მაგ. 2. ბურდული ი., საწესდებო კაპიტალი და მისი ფუნქციები, კრებულში: თანამედროვე საკორპორაციო სამართლის თეორიული და პრაქტიკული საკითხები, ელიზბარაშვილი ნ. (რედ.), თბ., 2009, 236; მაგ. 3. Hilmi D., Real Contracts in Roman Law and Their Development in Positive Law with Special Emphasis on Loan Contracts (Mutuum), 2021, 7.

6.12. **ჟურნალის (გაზეთის) სტატია:** გვარი ინიციალი. [ინიციალი]., [გვარი] [ინიციალი.] [ინიციალი]. სრული სათაური (უბრჭყალებოდ). ჟურნალის სრული დასახელება ან აბრევიატურა (ქართულენოვანი გაზ./ჟურნ.-ის შემთხვევაში ბრჭყალებში, უცხოენოვანი გაზ./ჟურნ.-ის შემთხვევაში ბრჭყალების გარეშე), წელი, ტომი, [ნომერი,] გვ. დასაწყისი-დასასრული (გვ.-ს გარეშე). მაგ. 1. Bassiouni M.Ch. A Draft International Criminal Code and Draft Statute for an International Criminal Court. J. Connecticut Insurance Law Journal Association at the University of Connecticut School of Law, 2019, 3, 6, 378-389; მაგ. 2. მგელაძე თ., პარტნიორის გამჭოლი პასუხისმგებლობა აშშ-ის, გერმანიისა და საქართველოს სამართლის დოქტრინაში, „სამართლის ჟურნალი“, № 2, 2018, 56-57; ტალიაშვილი თ., შამათავა ი., ინტელექტუალური საკუთრების დაცვისა და აღსრულების ახალი საკანონმდებლო რეგულირება საქართველოში., თბ., „სამართლის ჟურნალი“ №2, 2019, 13; მაგ. 3. ბაინდურაშვილი ნ., სამოხელეო დავის განხორციელების სპეციფიკა, სამართლებრივი პრობლემები და მათი გადაჭრის გზები, ჟურნ. „მართლმსაჯულება და კანონი“, № 3(38), 2013, 116.

6.13. **ქართული წყაროები ინგლისურ თარგმანში** ეთითება თარგმნილი სახით ქართული მითითებისათვის იდენტური სტანდარტით. 6.14 **მასალა, რომელიც მოპოვებულია ინტერნეტის საშუალებით,** საჭიროებს შესაბამისი ინტერნეტ გვერდისა და ამ უკანასკნელის ბოლო განახლების თარიღის მითითებას; სტატიის შემთხვევაში უნდა მიეთითოს ავტორის გვარი, სტატიის სათაური, ინტერნეტ გვერდი, თარიღი. სამკუთხედ ფრჩხილებში (<...>) მიეთითება ელექტრონული მისამართი, კვადრატულ ფრჩხილებში ([...]) კი ბოლო განახლების თარიღი.

6.15. **საერთაშორისო სასამართლოსა და სხვა ქვეყნების გადაწყვეტილებებისათვის:**

6.15.1. საქმეებისა და მათი გადაწყვეტილებების სახელწოდებები ტექსტში გამოიყენება ქართულად, სრულად კი ორიგინალის ენაზე შეიძლება იქვე მიეწეროს, ან სქოლიოში მიეთითოს შემდეგი თანმიმდევრობით: მხარე მხარის წინააღმდეგ, წელი, გამომქვეყნებელი ორგანო, გვერდი, სასამართლო. შესაძლებელია ასევე ინტერნეტ ოფიციალურ ვებგვერდზე ოფიციალური მითითების სტანდარტის გამოყენება. დიდი ბრიტანეთის სასამართლოებისთვის. ტექსტში მაგ.: საქმე არგილი არგილის წინააღმდეგ, ხოლო სქოლიოში მაგ.: Argyll v. Argyll, [1967] 1Ch 302,324, 332; მაგ. 5. აშშ-ის სასამართლოებისთვის. ტექსტში მაგ.: საქმე ბრაუნი განათლების საბჭოს წინააღმდეგ, ხოლო სქოლიოში მაგ.: Brown v. Board of Education, (1954), 347 US 483.

6.16. **ეროვნული სასამართლოების გადაწყვეტილებებისათვის:**

6.16.1. აუცილებელია ოფიციალური ეროვნული სტილის შენარჩუნება. ერთგვაროვანი ეროვნული მიდგომის არარსებობის შემთხვევაში ავტორმა უნდა იხელმძღვანელოს შემდეგი ძირითადი წესით:

6.16.2. სასამართლო გადაწყვეტილებების გამოყენებისას აუცილებელია ავტორმა დაიცვას შემდეგი სტილი: 1. გადაწყვეტილება გამოქვეყნებულია; 2. შესაძლებელია მისი გაცნობა ოფიციალურ ელექტრონულ წყაროში; 3. ხელმისაწვდომია მხოლოდ სასამართლო არქივში ‒ და ჩამოყალიბდეს ერთიანი მიდგომები. მაგ. 1. საქართველოს უზენაესი სასამართლოს ადმინისტრაციულ საქმეთა პალატის 2016 წლის 14 ივლისის გადაწყვეტილება საქმეზე № ბს-184-183(კ-16); მაგ. 2. თბილისის საქალაქო სასამართლოს სამოქალაქო საქმეთა კოლეგიის 2019 წლის 25 მარტის ბრძანება და სააღსრულებო ფურცელი № 2/5856-19.

6.17. **საერთაშორისო ორგანიზაციათა დოკუმენტების დამოწმების წესი:**

6.17.1. გამოიყენება იმ სტილით, რომელიც გამოყენებულია ოფიციალურად საერთაშორისო ორგანიზაციის მიერ (იხ. ოფიციალური ვებგვერდები).

6.17.2. კონვენციებისა და საერთაშორისო ხელშეკრულებების მითითება: კონვენციები და საერთაშორისო ხელშეკრულებები მიეთითება, მაგ.: 1985 Vienna Convention for the Protection of the Ozone Layer, International Legal Materials, 1985, 1520.

6.18. **ინფორმაციის გლობალური ქსელი:** სტატიის შემთხვევაში უნდა მიეთითოს ავტორის გვარი ინიციალი. [ინიციალი]. სრული სათაური (უბრჭყალებოდ), ვებგვერდის დასახელება, უკანასკნელად გადამოწმების რიცხვი, თვე, წელი. სამკუთხედ ფრჩხილებში (<....>) მიეთითება ვებგვერდის დასახელება, კვადრატულ ფრჩხილებში ([...]) კი უკანასკნელად გადამოწმების თარიღი. სამკუთხედ და კვადრატულ ფრჩხილთა შორის მძიმე არ დაისმება. მაგ. 1. Crawford J. The ILC’s Draft Statute for an International Criminal Tribunal <[https://www.cambridge.org/core/journals/american-journal-of-international-law/article/ilcs-draft-statute-for-an-international-criminal-tribunal/ED43650C2A7FBD3F8-8524F4562BD6AAC](https://www.cambridge.org/core/journals/american-journal-of-international-law/article/ilcs-draft-statute-for-an-international-criminal-tribunal/ED43650C2A7FBD3F88524F4562BD6AAC)>[07.06.2024].

6.19. **ნათარგმნი წყარო:** შესაბამისი სტატიის ავტორის გვარი ინიციალი. [ინიციალი]., [გვარი] [ინიციალი.] [ინიციალი]. სტატიის სრული სათაური (უბრჭყალებოდ). [ნაწილი, ნაკვეთი, ტომი], მთარგმნელის გვარი ინიციალი. [ინიციალი]., [გვარი] [ინიციალი.] [ინიციალი]. ფრჩხილებში მიეთითება მისი სტატუსი (მთარგმნელი/მთარგმნელები), რედაქტორის (ასეთის არსებობის შემთხვევაში „რედ“ ფრჩხილებში) გვარი ინიციალი. [ინიციალი]., [გვარი] [ინიციალი.] [ინიციალი]. გამოცემის ადგილი: გამომცემლობა. წელი, გვერდების რაოდენობა. მაგ. 1. კროპჰოლერი ი., გერმანიის სამოქალაქო კოდექსი, დარჯანია თ., ჭეჭელაშვილი ზ. (მთარგმნელები), ჩაჩანიძე ე., დარჯანია თ., თოთლაძე ლ. (რედ.), მე-13 გამოც., გამომცემლობა „იურისტების სამყარო“, 2014, 728.

6.19.1. უცხოური წყაროების ყველა ბიბლიოგრაფიული ელემენტი უნდა მიეთითოს ორიგინალის ენაზე, ან იმ ენაზე, რომელზეც მას ეცნობა ავტორი (შესაბამისი ოფიციალური თარგმანის მითითებით).

6.19.2. ბიბლიოგრაფიაში ან გამოყენებული ლიტერატურის ნუსხაში უპირველესად უნდა განთავსდეს ქართულენოვანი ნორმატიული მასალა (მიღების თარიღის მითითებით), შემდეგ ‒ ქართულენოვანი სამეცნიერო ლიტერატურა ანბანური წესით. ქართულენოვან სამეცნიერო წყაროებს უნდა მოსდევდეს ქართულენოვანი სასამართლო გადაწყვეტილებები მიღების თარიღის შესაბამისად (უახლესიდან უძველესისკენ). ქართულენოვანი წყაროების შემდეგ შესაბამისი თანმიმდევრობის დაცვით, მიეთითება უცხოენოვანი ნორმატიული მასალა, სამეცნიერო წყაროები, ელექტრონული ბმულები და უცხოური სასამართლო გადაწყვეტილებები.

6.19.3. სტატიაში ერთი და იმავე წყაროს რამდენჯერმე გამოყენებისა და სხვადასხვა გვერდების მითითების შემთხვევაში, გამოყენებული ლიტერატურის ნუსხაში (ბიბლიოგრაფიაში) ერთხელ მიეთითება შესაბამისი წყარო და ყველა იმ გვერდის ჩამონათვალი (გამოყოფილი მძიმით), რომელთა გამოყენებაც განხორციელდა ნაშრომში.

6.19.4. ლიტერატურის ნუსხაში გვერდები ინომრება თანმიმდევრულად ძირითად ტექსტთან ერთად, სტრიქონებს შორის ინტერვალი უნდა იყოს – 1.0, აბზაცებს შორის ინტერვალი 6-12 პუნქტი, ხოლო შრიფტის ზომა 11 პუნქტი.

**მუხლი 3. სამეცნიერო ჟურნალების სტატიებისთვის დადგენილი მოთხოვნები და მათი წარმოდგენის წესი განათლების ჟურნალისთვის შავი ზღვის რეგიონში**

1. საავტორო განაცხადი და გამოსაქვეყნებელი სტატია უნდა აიტვირთოს ჟურნალის ვებ-გვერდზე <https://jebs.ibsu.edu.ge/submission/>. ჟურნალთან დაკავშირება ასევე შეიძლება შემდეგ მისამართზე: [jebs@ibsu.edu.ge](mailto:jebs@ibsu.edu.ge).

2. სტატია წარმოდგენილი უნდა იყოს MS Word- ის ფორმატში, შესრულებისას გამოიყენება Segoe UI-ის ფონტი, სტატიის მოცულობამ არ უნდა გადააჭარბოს 25 გვერდს (დაახლოებით 40 000 სიტყვა), შრიფტის ზომა - 8 და დაშორება - 1.5. კიდეების ზედა და ქვედა ზღვარი უნდა იყოს 2.5 სმ, მარცხნივ და მარჯვნივ 2.5 სმ.

3. სამეცნიერო სტატია შესრულებული უნდა იყოს ინგლისურ ენაზე (ამერიკული ან ბრიტანული სტანდარტით, მაგრამ არა მათი შერევით).

4. ჟურნალში გამოსაქვეყნებელ ნაშრომებში დაუშვებელია პლაგიატი. ავტორმა/ავტორებმა უნდა უზრუნველყოს/უზრუნველყონ ნაშრომში მოცემული ინფორმაციის წყაროს ზუსტი და სწორი მითითება.

5. სტატია უნდა მოიცავდეს:

ა) **ავტორის ვინაობას** (მიუთითეთ სახელი და გვარი, აკადემიური ხარისხი, თანამდებობა (არსებობის შემთხვევაში) და ORCID ნომერი (არსებობის შემთხვევაში). განაცხადში მიუთითეთ სრული საფოსტო მისამართი, ქვეყანა, ელექტრონული ფოსტა და ტელეფონის ნომერი, თუ არის შესაძლებელი);

ბ) **სათაურს** და ქვესათაურებს (სათაური წარმოდგენილი უნდა იყოს გამუქებული ფონტით, შრიფტის ზომა 10; ქვესათაურები წარმოდგენილი უნდა იყოს გამუქებული ფონტით, შრიფტის ზომა - 9);

გ) **რეზიუმეს** (მოიცავს მოკლე ინფორმაციას (200-300 სიტყვა) სტატიის შინაარსის შესახებ;

დ) **საკვანძო სიტყვებს**: 5-7 სიტყვა, რომელიც მაქსიმალურად ასახავს სტატიის შინაარსს;

ე) **შესავალს** (მოიცავს სტატიის აქტუალობას);

ვ) **ძირითად ტექსტს;**

ზ) **კვლევის მეთოდებს;**

თ) **კვლევის შედეგებს, მათ ანალიზს და დისკუსიას;**

ი) **დასკვნას** (მოიცავს მიგნებებს, შესაძლო რეკომენდაციებსა და სამომავლო პერსპექტივებს).

6. სქოლიოში ვიყენებთ Segoe UI ფონტს, შრიფტის ზომა-8.

7.აბრევიატურები (აკრონიმები), ძირითადი ტექსტის გაფორმებისა და ციტირების სტანდარტები. **ციტირება ხდება APA7 სტილის მიხედვით.**

ა)სასურველია, საყოველთაოდ მიღებული და გავრცელებული აკრონიმების გამოყენება (მაგ., ა.შ., წ.). ზოგიერთ შემთხვევაში დაიშვება ასევე ნაკლებად ცნობილი აბრევიატურების გამოყენებაც (მაგ., სსკ - საქართველოს სამოქალაქო კოდექსი, შკ. - შრომის კოდექსი, ცესკო - ცენტრალური საარჩევნო კომისია და სხვა). პირველი გამოყენებისას აკრონიმი მიეთითება ფრჩხილებში სრული დასახელების შემდეგ;

ბ)ძირითად ტექსტში დასაშვებია მხოლოდ სტატიის სათაურთან უშუალო კავშირში მყოფი ან ასახული მიზნის მისაღწევად აუცილებელი ინფორმაციისა თუ ანალიზის მითითება. დამატებითი ინფორმაცია შესაძლებელია მიეთითოს სქოლიოში.

**8. ლიტერატურული წყაროების გამოყენებისას აუცილებელია მიეთითოს:**

ა)**წიგნისთვის** - ავტორის (ავტორების) გვარი, სახელის ინიციალი, გამოცემის წელი, წიგნის სათაური (უბრჭყალებოდ), ნაწილის, ნაკვეთის, ტომის ნომერი (თუ საჭიროა), გამომცემელი, გამოცემის ადგილი,;

ბ) **კრებულის სტატიისთვის** - სტატიის ავტორ(ებ)ის გვარი, სახელის ინიციალი, სტატიის სათაური (ბრჭყალების გარეშე), კრებულის სახელწოდება (ბრჭყალების გარეშე), მითითებით, თუ ვისი რედაქციით გამოდის, ნაწილის, ნაკვეთის, ტომის ნომერი (თუ საჭიროა), გამომცემელი, გამოცემის ადგილი, წელი, გვერდი (გვ.-ის გარეშე);

გ) **ჟურნალის (გაზეთის) სტატიისთვის** - სტატიის ავტორ(ებ)ის გვარი, სახელის ინიციალი, სტატიის სათაური (ბრჭყალების გარეშე), პერიოდიკის სახე შემოკლებით (ჟურნ., გაზ.,) სახელწოდება (ბრჭყალებში), ნომერი, წელი (თვე, რიცხვი), გვერდი (გვ.-ს გარეშე); უცხოური წყაროების ყველა ბიბლიოგრაფიული ელემენტი უნდა მიეთითოს ორიგინალის ენაზე, ან იმ ენაზე, რომელზეც მას ეცნობა ავტორი (შესაბამისი ოფიციალური თარგმანის მითითებით).

ქართული წყაროები ინგლისურ თარგმანში ეთითება თარგმნილი სახით იგივე სტანდარტით ქართული მითითებისთვის. მასალა, რომელიც მოპოვებულია ინტერნეტის საშუალებით, საჭიროებს შესაბამისი ინტერნეტ გვერდისა და ამ უკანასკნელის ბოლო განახლების თარიღის მითითებას; სტატიის შემთხვევაში უნდა მიეთითოს ავტორის გვარი, სტატიის სათაური, ინტერნეტ გვერდი, თარიღი. სამკუთხედ ფრჩხილებში (<....>) მიეთითება ელექტრონული მისამართი, კვადრატულ ფრჩხილებში ([....]) კი ბოლო განახლების თარიღი.

**მუხლი 4. სამეცნიერო ჟურნალების სტატიებისთვის დადგენილი მოთხოვნები და მათი წარმოდგენის წესი ბიზნესის ჟურნალისთვის/ჰუმანიტარულ მეცნიერებათა ჟურნალისთვის**/**სოციალურ მეცნიერებათა ჟურნალისთვის/ტექნიკურ მეცნიერებათა და ტექნოლოგიების ჟურნალისთვის**

1. საავტორო განაცხადი და გამოსაქვეყნებელი სტატია უნდა აიტვირთოს ჟურნალის ვებ-გვერდზე:

1.1. **ბიზნესის ჟურნალისთვის:** [**https://jb.ibsu.edu.ge/**](https://jb.ibsu.edu.ge/)

1.2. **ჰუმანიტარულ მეცნიერებათა ჟურნალისთვის**: [**https://jh.ibsu.edu.ge/**](https://jh.ibsu.edu.ge/)

1.3. **სოციალურ მეცნიერებათა ჟურნალისთვის:** [**https://jss.ibsu.edu.ge/**](https://jss.ibsu.edu.ge/)

1.4**.ტექნიკურ მეცნიერებათა და ტექნოლოგიების ჟურნალისთვის:** [**https://research.ibsu.edu.ge/jtst/home/**](https://research.ibsu.edu.ge/jtst/home/)

2.სტატია წარმოდგენილი უნდა იყოს MS Word - ის ფორმატში, შესრულებისას გამოიყენება Arial-ის ფონტი, სტატიის მოცულობამ არ უნდა გადააჭარბოს 25 გვერდს (დაახლოებით 40 000 სიტყვა), შრიფტის ზომა - 9 და დაშორება - 1.5. კიდეების ზედა და ქვედა ზღვარი უნდა იყოს: 2.5 სმ, მარცხნივ და მარჯვნივ 2.5 სმ.;

3. სამეცნიერო სტატია შესრულებული უნდა იყოს ინგლისურ ენაზე (ამერიკული ან ბრიტანული სტანდარტით); სტანდარტების შერევა არ შეიძლება;

4. დაუშვებელია ჟურნალში გამოსაქვეყნებელ ნაშრომებში პლაგიატი. ავტორმა უნდა უზრუნველყოს ნაშრომში მოცემული ინფორმაციის წყაროს ზუსტი და სწორი მითითება;

5. სტატია უნდა მოიცავდეს:

ა) **ავტორის ვინაობას** (სახელი და გვარი, აკადემიური ხარისხი (არსებობის შემთხვევაში) თანამდებობა. განაცხადში ეთითება სრული საფოსტო მისამართი, ქვეყანა, ელექტრონული ფოსტა და ტელეფონის ნომერი, (შესაძლებლობის შემთხვევაში);

ბ) **სათაურს** და ქვესათაურებს (სათაური წარმოდგენილი უნდა იყოს გამუქებული ფონტით, შრიფტის ზომა 12; ქვესათაურები წარმოდგენილი უნდა იყოს გამუქებული ფონტით, შრიფტის ზომა - 10);

გ) **აბსტრაქტს** (მოიცავს მოკლე ინფორმაციას (200-300 სიტყვა) სტატიის შინაარსის შესახებ (ქართულ და ინგლისურ ენებზე);

დ) **საკვანძო სიტყვებს** (Key words): 3-7 სიტყვა, რომელიც მაქსიმალურად ასახავს სტატიის შინაარსს;

ე) **შესავალს** (მოიცავს სტატიის აქტუალობას);

ვ) **ძირითად ტექსტს;**

ზ) **დასკვნას** (მოიცავს მიგნებებს, შესაძლო რეკომენდაციებსა და სამომავლო პერსპექტივებს).

6. სქოლიოს მიზნებისათვის გამოიყენება Arial, შრიფტის ზომა-9.

7.აბრევიატურები (აკრონიმები), ძირითადი ტექსტის გაფორმებისა და ციტირების სტანდარტები.

**ციტირება: ციტირება ხდება APA7 სტილის მიხედვით.**

ა)სასურველია, საყოველთაოდ მიღებული და გავრცელებული აკრონიმების გამოყენება (მაგ., ა.შ., წ.). პირველი გამოყენებისას აკრონიმი მიეთითება ფრჩხილებში სრული დასახელების შემდეგ;

ბ)გვარები (სახელთან ან ინიციალთან ერთად საჭიროებისას) და ლათინური ტერმინოლოგია ტექსტში წარმოდგენილი უნდა იყოს დახრილი (italic) სახით; უცხოენოვანი სხვა ჩანართები ძირითად ტექსტში კეთდება დახრის გარეშე. უცხოური ტერმინები და გამოთქმები უნდა გადმოიცეს სქოლიოში, თუ სტატიის უშუალო მიზანი არ არის ტერმინის წარმოშობის დადგენა.

გ) სათანადოა მითითება, თუ ციტატა მოიყვანება ბრჭყალებში და სქოლიო ფორმდება ქვემოთ მოცემული წესების მიხედვით. პერიფრაზის ან ცალკეული აზრის ფორმირების წყაროს მითითებისას გამოიყენება შესაბამისი სიტყვა: „იხ.“ ან „შეად.“. „შეადარე“ მაშინ გამოიყენება, როდესაც ავტორს სჭირდება განსხვავებულ აზრზე მითითება.

დ) ძირითად ტექსტში დასაშვებია მხოლოდ სტატიის სათაურთან უშუალო კავშირში მყოფი ან ასახული მიზნის მისაღწევად აუცილებელი ინფორმაციისა თუ ანალიზის მითითება. დამატებითი ინფორმაცია შესაძლებელია, მიეთითოს სქოლიოში.

ე) ციტირებული ტექსტის ბოლოს სასვენი ნიშნები - წერტილი, ორწერტილი, წერტილ-მძიმე, კითხვისა და ძახილის ნიშნები დაისმის ბრჭყალის წინ, როდესაც ისინი ასრულებენ წინადადებას და ბრჭყალის შემდეგ, კონტექსტის მიხედვით, თუ ეს ბრჭყალი ეკუთვნის ცალკეულ სიტყვას ან ფრაზას;

ვ) როდესაც სიტყვასთან ერთდროულად თავს იყრის ბრჭყალი, სასვენი ნიშანი და სქოლიოს ნიშანი, უნდა დავიცვათ შემდეგი თანმიმდევრობა: 1. ბრჭყალი, 2. სასვენი ნიშანი, 3. სქოლიოს ნიშანი (თუ სქოლიო არ ეკუთვნის ბრჭყალის შიგნით რომელიმე ტერმინს); ციტირებული ტექსტის (წინადადების) ბოლოს კი: 1. სასვენი ნიშანი, 2. ბრჭყალი, 3. სქოლიოს ნიშანი. ერთად არ იწერება ორი ბრჭყალი. ფრჩხილების შემთხვევაში კი შეიძლება მათი განსხვავებული ნორმების გამოყენება.

**8. ლიტერატურული წყაროების გამოყენებისას აუცილებელია მიეთითოს:**

ა) **წიგნისთვის** - ავტორის (ავტორების) გვარი, სახელის ინიციალი, წიგნის სათაური (ბრჭყალების გარეშე), ნაწილის, ნაკვეთის, ტომის ნომერი (თუ საჭიროა), გამომცემელი, გამოცემის ადგილი, წელი, გვერდი (გვ.-ს გარეშე);

ბ) **კრებულის სტატიისთვის** - სტატიის ავტორ(ებ)ის გვარი, სახელის ინიციალი, სტატიის სათაური (ბრჭყალების გარეშე), კრებულის სახელწოდება (ბრჭყალების გარეშე), მითითებით, თუ ვისი რედაქციით გამოდის, ნაწილის, ნაკვეთის, ტომის ნომერი (თუ საჭიროა), გამომცემელი, გამოცემის ადგილი, წელი, გვერდი (გვ.-ის გარეშე);

გ) **ჟურნალის (გაზეთის) სტატიისთვის** - სტატიის ავტორ(ებ)ის გვარი, სახელის ინიციალი, სტატიის სათაური (ბრჭყალების გარეშე), პერიოდიკის სახე შემოკლებით (ჟურნ., გაზ.,) სახელწოდება (ბრჭყალებში), ნომერი, წელი (თვე, რიცხვი), გვერდი (გვ.-ს გარეშე); უცხოური წყაროების ყველა ბიბლიოგრაფიული ელემენტი უნდა მიეთითოს ორიგინალის ენაზე, ან იმ ენაზე, რომელზეც მას ეცნობა ავტორი (შესაბამისი ოფიციალური თარგმანის მითითებით).

ქართული წყაროები ინგლისურ თარგმანში ეთითება თარგმნილი სახით ქართული მითითებისათვის იდენტური სტანდარტით.

მასალა, რომელიც მოპოვებულია ინტერნეტის საშუალებით, საჭიროებს შესაბამისი ინტერნეტ გვერდისა და ამ უკანასკნელის ბოლო განახლების თარიღის მითითებას; სტატიის შემთხვევაში უნდა მიეთითოს ავტორის გვარი, სტატიის სათაური, ინტერნეტ გვერდი, თარიღი. სამკუთხედ ფრჩხილებში (<....>) მიეთითება ელექტრონული მისამართი, კვადრატულ ფრჩხილებში ([....]) კი ბოლო განახლების თარიღი.

**მუხლი 5. დასკვნითი დებულებები**

1. წინამდებარე წესი ძალაში შედის რექტორის მიერ მისი დამტკიცებისთანავე;

2. წინამდებარე წესში ნებისმიერი ცვლილების შეტანა შესაძლებელია მისი მიღებისათვის დადგენილი გზით;

3. წინამდებარე წესის შესრულებაზე ზედამხედველობა განხორციელდება კვლევით დარგში პრორექტორის მიერ.

1. დაკაბადონების პროცესში ჟურნალი იტოვებს უფლებას, შეცვალოს ფონტის ზომა და ტექნიკური პარამეტრები. [↑](#footnote-ref-1)